Далейшае афармленьне руху мусіла адбывацца ў наступныя дні, "ніякае шэсьце не прадугледжвалася", сьцьвярджае намесьнік старшыні КХП-БНФ. Падставай для разьвіцьця руху павінна была стаць наступная тэза: "Пасьля незаконнага рэфэрэндуму 2004 году Лука-ка ня мае права заставацца прэзыдэнтам юрыдычна". Плянавалася, што на чале руху стануць Уладзімер Някляеў і Андрэй Саньнікаў, бо "менавіта яны набіралі самую вялікую колькасьць галасоў" пасьля Лука-кі. У выніку, са слоў Беленькага, "павінна была паўстаць арганізаваная сіла, якая магла б рэалізоўваць канкрэтную палітыку. Гэта ідэя была самай галоўнай". А далей ужо, пасьля стварэньня гэтага моцнага руху, былі б магчымыя "канструктыўныя і шырокія вулічныя акцыі, страйкі, афіцыйныя заявы кшталту звароту да Савету міністраў Эўразьвязу".